पार्टी कार्यकर्ताओं और शुभचिंतकों को भाजपा की स्थापना दिवस की हार्दिक बधाई देते हुए भाजपा अध्यक्ष ने कहा कि भारतीय जनता पार्टी बलिदानियों की पार्टी है। उन्होंने कहा कि देश के लोकतंत्र के इतिहास में सबसे ज्यादा कार्यकर्ताओं का बलिदान यदि किसी एक पार्टी ने दिया है तो भाजपा ने दिया है, मैं उन सभी बलिदानी कार्यकर्ताओं को अपनी विनम्र श्रद्धांजलि अर्पित करता हूँ। उन्होंने इस भव्य कार्यक्रम को आयोजित करने के लिए पार्टी कार्यकर्ताओं, महाराष्ट्र भाजपा अध्यक्ष श्री रावसाहब दानवे, राज्य के मुख्यमंत्री श्री देवन्द्र फड़णवीस एवं उनकी पूरी टीम को बधाई दी।